**Τίτλος Διδακτικής Παρέμβασης:**

Οι κρέπες

**Δημιουργός**:

Παναγιώτα Οικονόμου Εκπαιδευτικός Γαλλικής Γλώσσας

1. **Ταυτότητα σεναρίου**

Η συγκεκριμένη διδακτική παρέμβαση έχει ως κεντρικό θέμα την γαλλική γαστρονομία. Ο γενικός στόχος είναι, μέσω της χρήσης ψηφιακών εργαλείων, οι μαθητές να αναπλαισιώσουν τις προϋπάρχουσες γνώσεις και να αποκτήσουν νέες, τόσο στο επίπεδο του γνωστικού αντικείμενου, όσο και σε αυτό της χρήσης της τεχνολογίας και κυρίως των γνώσεων για τον κόσμο

**Γνωστικό αντικείμενο**:

Γαλλικά

**Σύνδεση με ενότητα σχολικού εγχειριδίου**:

Συνδέεται με το βιβλίο Copains – Copines 1 ενότητες 3 και 5

**Επίπεδο γλωσσομάθειας:**

Α1-

**Χρονική διάρκεια**:

1 διδακτική ώρα

**Προϋποθέσεις υλοποίησης και προηγούμενες γνώσεις:**

[(α) οι μαθητές έχουν δουλέψει σε ενότητες του βιβλίου σχετικές με τη διατροφή

(β) έχουν διδαχθεί ένα συγκεκριμένο λεξιλόγιο σχετικό με τη διατροφή, τα φαγητά, τα γεύματα έχουν διδαχθεί τη προστακτική, το μεριστικό άρθρο

(γ) είναι εξοικειωμένοι με την εργασία σε ομάδες

(δ) μπορούν να κάνουν αναζήτηση στο Διαδίκτυο και να χρησιμοποιούν ψηφιακά εργαλεία

1. **Συνοπτική περιγραφή**

Σε αυτή τη διδακτική παρέμβαση οι μαθητές μαθαίνουν για την ημέρα της κρέπας μέσα από ένα διαδραστικό βίντεο, γνωρίζουν τα καταστήματα τροφίμων και φτιάχνουν τη δική τους λίστα αγορών.

1. **Αναμενόμενα μαθησιακά αποτελέσματα**

[Προσδιορίζουμε τα αναμενόμενα μαθησιακά αποτελέσματα

(α) **σε σχέση με το γνωστικό αντικείμενο**

-να κατανοούν τη σημασία μεμονωμένων λέξεων ή φράσεων

-να συμπληρώνουν τις απαντήσεις τους σε μια λίστα

-να εξοικειωθούν στην ακουστική κατανόηση μέσω της προβολής ενός βίντεο και να μπορούν να εντοπίζουν συγκεκριμένες πληροφορίες

-να εμπεδώσουν και να χρησιμοποιήσουν το λεξιλόγιο που σχετίζεται με τη διατροφή

-να εμπεδώσουν και να χρησιμοποιήσουν το οριστικό, το αόριστο και το μεριστικό άρθρο

(β) **σε σχέση με τη χρήση της** **τεχνολογίας**

να μπορούν να εντοπίζουν πληροφορίες παρακολουθώντας ένα διαδραστικό βίντεο

(γ) **σε σχέση με τη μαθησιακή διαδικασία και τις γνώσεις για τον κόσμο**

α) να γνωρίσουν τις διατροφικές συνήθειες των Γάλλων

1. **Αναλυτική περιγραφή**

**1η Δραστηριότητα:** Μαθαίνουμε για τις κρέπες

Διάρκεια: 10 λεπτά

Είδος δραστηριότητας: διαδραστικό βίντεο

Οργάνωση τάξης: σύνολο της τάξης

Ρόλος του εκπαιδευτικού: ενθαρρυντικός, υποστηρικτικός, συμβουλευτικός, διευκολυντικός, συντονιστικός

Ρόλος του μαθητή: αποκωδικοποιητής – συμμέτοχος στο κείμενο

Ενέργειες εκπαιδευτικού: Ο εκπαιδευτικός προβάλει στον διαδραστικό πίνακα το βίντεο. Οι μαθητές καλούνται να απαντήσουν στις ερωτήσεις του βίντεο στο φύλλο εργασίας τους και γίνεται επαλήθευση των απαντήσεων. Στη συνέχεια, προβάλλει ξανά το βίντεο, χωρίς τις ερωτήσεις, και ζητά από τους μαθητές να κάνουν υποθέσεις με βάση τις ερωτήσεις που υπάρχουν στο φύλλο εργασίας.

Ψηφιακό εκπαιδευτικό περιεχόμενο, εργαλεία, πηγές:

<https://edpuzzle.com/media/6436eed4c6d47843148063e3>

Αποτελέσματα της δραστηριότητας: Αναμένεται οι μαθητές να έρθουν σε επαφή με την αυθεντική χρήση της γλώσσας, να εξασκηθούν στην κατανόηση του προφορικού λόγου και να μπορέσουν να εντοπίσουν τις πληροφορίες που τους ζητούνται στις ερωτήσεις. Επίσης αναμένεται το βίντεο να λειτουργήσει ως αφορμή ώστε να κάνουν συγκρίσεις με τον ελληνικό γαστρονομικό πολιτισμό (περιστάσεις και μέρες που οι Έλληνες τρώνε συγκεκριμένα φαγητά).

**2η Δραστηριότητα:** Πάμε για ψώνια!

Διάρκεια: 30 λεπτά

Είδος δραστηριότητας: γλωσσική εξάσκηση

Οργάνωση τάξης: εργασία σε ομάδες στη αίθουσα πληροφορικής

Ρόλος του εκπαιδευτικού: ενθαρρυντικός, υποστηρικτικός, συμβουλευτικός, διευκολυντικός, συντονιστικός

Ρόλος του μαθητή: χρήστης κειμένου

Ενέργειες εκπαιδευτικού: Ο εκπαιδευτικός χωρίζει τους μαθητές σε ομάδες των 2 ατόμων ανά σταθμό εργασίας. Σε κάθε υπολογιστή ανοίγει την πολυμεσική εικόνα στην οποία παρουσιάζονται τα καταστήματα τροφίμων της Γαλλίας και ενδεικτικά προϊόντα που πωλούνται σε αυτά. Δίνει χρόνο στους μαθητές να την διερευνήσουν κα να κάνουν ερωτήσεις. Στη συνέχεια, με βάση τις οδηγίες που βρίσκονται στο φύλλο εργασίας, ζητά από τους μαθητές να κάνουν μια λίστα με τα τρόφιμα που θα αγοράσουν από το κάθε κατάστημα προκειμένου να φτιάξουν κρέπες με διάφορα υλικά και γεύσεις.

Ψηφιακό εκπαιδευτικό περιεχόμενο, εργαλεία, πηγές:

<https://www.thinglink.com/scene/1702985794685240291>

<https://translate.google.gr/>

Αποτελέσματα της δραστηριότητας: Αναμένεται οι μαθητές, με τη βοήθεια της διαδραστικής εικόνας, να μάθουν τα καταστήματα τροφίμων της Γαλλίας, να κάνουν χρήση του λεξιλογίου που ήδη έχουν διδαχθεί, να ανακαλύψουν νέες λέξεις μέσω του εργαλείου μετάφρασης και να κάνουν σωστή χρήση του οριστικού, αόριστου και μεριστικού άρθρου, να συνεργαστούν προκειμένου να φτιάξουν τη λίστα αγορών.

1. **Φύλλα Εργασίας**



